 Waxa hadalada naxliga leh fidinayaa bal u fiirso, waa Salaadiinta ugu dhowdhow maamulka oo weliba sida cad u sheegta inay yihiin xubno ka tirsan Golaha Dhexe ee UDUB... Ma rabtaa inaad hesho dal muwaadinku awoodda leeyahay, dal bolisku madaxbanaan yahay, dal madaxweyne iyo adhi-raacba sharciga u simanyihiin, dal dawladdu u taageerto sida loo kala itaal darran yahay, ee ayna noqon sida loo kale xoog weyn yahay, loo kalo xoolo badan yahay...Taasi waxay ku imanaysaa isbedel aad ku sameyso hoggaanka qaranka, waxaad ku rumeyn kartaa kolkaad isu taagto xaq dastuurfku ku siiyey inaad doorato ciddaad rabto inay kuu xaqiijiso himmilada aad u soo halgantay. 